CELEX: 32010R0515
Language: el
Date: 2010-06-15 00:00:00
Title: Κανονισμός (ΕΕ) αριθ. 515/2010 της Επιτροπής, της 15ης Ιουνίου 2010 , για την τροποποίηση του κανονισμού (ΕΚ) αριθ. 1137/2007 όσον αφορά τη χρήση της πρόσθετης ύλης ζωοτροφών Bacillus subtilis (O35) σε ζωοτροφές που περιέχουν νατριούχο λασαλοσίδη, αμμωνιούχο μαδουραμυκίνη, νατριούχο μονενσίνη, ναρασίνη, νατριούχο σαλινομυκίνη και νατριούχο σεμδουραμυκίνη  (Κείμενο που παρουσιάζει ενδιαφέρον για τον ΕΟΧ)

16.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 150/44
            
         ΚΑΝΟΝΙΣΜΌΣ (ΕΕ) αριθ. 515/2010 ΤΗΣ ΕΠΙΤΡΟΠΉΣ
   της 15ης Ιουνίου 2010
   για την τροποποίηση του κανονισμού (ΕΚ) αριθ. 1137/2007 όσον αφορά τη χρήση της πρόσθετης ύλης ζωοτροφών Bacillus subtilis (O35) σε ζωοτροφές που περιέχουν νατριούχο λασαλοσίδη, αμμωνιούχο μαδουραμυκίνη, νατριούχο μονενσίνη, ναρασίνη, νατριούχο σαλινομυκίνη και νατριούχο σεμδουραμυκίνη
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), κι ιδίως το άρθρο 13 παράγραφος 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τις πρόσθετες ύλες που χρησιμοποιούνται στη διατροφή των ζώων, καθώς και τους όρους και τις διαδικασίες για τη χορήγηση της άδειας αυτής.
            
         
               (2)
            
            
               Ο κανονισμός (ΕΚ) αριθ. 1831/2003 προβλέπει τη δυνατότητα τροποποίησης της άδειας μιας πρόσθετης ύλης ζωοτροφών κατόπιν σχετικής αίτησης του κατόχου της άδειας κυκλοφορίας και γνωμοδότησης της Ευρωπαϊκής Αρχής για την Ασφάλεια των Τροφίμων (εφεξής «η Αρχή»).
            
         
               (3)
            
            
               Η χρήση του παρασκευάσματος μικροοργανισμών Bacillus subtilis DSM 17299 έχει εγκριθεί για δέκα χρόνια για τα κοτόπουλα προς πάχυνση με τον κανονισμό (ΕΚ) αριθ. 1137/2007 της Επιτροπής, της 1ης Οκτωβρίου 2007, σχετικά με την έγκριση του Bacillus subtilis ως πρόσθετης ύλης ζωοτροφών (2).
            
         
               (4)
            
            
               Ο κάτοχος της άδειας κυκλοφορίας υπέβαλε αίτηση για τροποποίηση της άδειας κυκλοφορίας αυτής της πρόσθετης ύλης ώστε να επιτραπεί η χρήση της σε ζωοτροφές που περιέχουν τα κοκκιδιοστατικά νατριούχο λασαλοσίδη, αμμωνιούχο μαδουραμυκίνη, νατριούχο μονενσίνη, ναρασίνη, νατριούχο σαλινομυκίνη και νατριούχο σεμδουραμυκίνη για κοτόπουλα προς πάχυνση. Ο κάτοχος της άδειας κυκλοφορίας υπέβαλε τα σχετικά στοιχεία προς υποστήριξη του αιτήματός του.
            
         
               (5)
            
            
               Η Αρχή εξέδωσε γνωμοδότηση στις 10 Μαρτίου 2010 όπου καταλήγει στο συμπέρασμα ότι η πρόσθετη ύλη Bacillus subtilis DSM 17299 είναι συμβατή με τη νατριούχο λασαλοσίδη, την αμμωνιούχο μαδουραμυκίνη, τη νατριούχο μονενσίνη, τη ναρασίνη, τη νατριούχο σαλινομυκίνη και τη νατριούχο σεμδουραμυκίνη (3).
            
         
               (6)
            
            
               Πληρούνται οι όροι που προβλέπονται στο άρθρο 5 του κανονισμού (ΕΚ) αριθ. 1831/2003.
            
         
               (7)
            
            
               Συνεπώς, ο κανονισμός (ΕΚ) αριθ. 1137/2007 πρέπει να τροποποιηθεί αναλόγως.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΚ) αριθ. 1137/2007 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Ιουνίου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 268 της 18.10.2003, σ. 29.
   
      (2)  ΕΕ L 256 της 2.10.2007, σ. 5.
   
      (3)  The EFSA Journal 2010, τόμος 8 (τεύχος 3), 1552 [7 σ.].
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            
                        Αριθμός αναγνώρισης της πρόσθετης ύλης
                     
                     
                        Επωνυμία του κατόχου της άδειας κυκλοφορίας
                     
                     
                        Πρόσθετη ύλη
                     
                     
                        Σύνθεση, χημικός τύπος, περιγραφή, αναλυτική μέθοδος
                     
                     
                        Είδος ή κατηγορία ζώων
                     
                     
                        Μέγιστη ηλικία
                     
                     
                        Ελάχιστη περιεκτικό-τητα
                     
                     
                        Μέγιστη περιεκτικό-τητα
                     
                     
                        Λοιπές διατάξεις
                     
                     
                        Λήξη της περιόδου ισχύος της άδειας
                     
                  
                        Μονάδες δραστικότητας (CFU) ανά kg πλήρους ζωοτροφής με περιεκτικότητα σε υγρασία 12 %
                     
                  
                        
                           Κατηγορία ζωοτεχνικών πρόσθετων υλών. Λειτουργική ομάδα: σταθεροποιητές της χλωρίδας των εντέρων
                        
                     
                  
                        4b1821
                     
                     
                        Chr. Hansen A/S
                     
                     
                        
                           Bacillus subtilis DSM 17299
                     
                     
                        
                                     
                                 
                                 
                                    Σύνθεση πρόσθετης ύλης
                                    Παρασκεύασμα Bacillus subtilis DSM 17299 ελάχιστης περιεκτικότητας σε πρόσθετη ύλη 1,6 × 109 CFU/g
                                 
                              
                                     
                                 
                                 
                                    Χαρακτηρισμός της δραστικής ουσίας
                                    Συγκέντρωση σπορίων Bacillus subtilis DSM 17299
                                 
                              
                                     
                                 
                                 
                                    Αναλυτική μέθοδος (1)
                                    
                                    Μέθοδος καταμέτρησης εξάπλωσης σε τρυβλία με χρήση άγαρ με τρυπτόνη και σόγια, με προθέρμανση των δειγμάτων ζωοτροφής
                                 
                              
                     
                        Κοτόπουλα προς πάχυνση
                     
                     
                        —
                     
                     
                        8 × 108
                        
                     
                     
                        1,6 × 109
                        
                     
                     
                        
                                    1.
                                 
                                 
                                    Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης, η διάρκεια αποθήκευσης και η σταθερότητα έναντι σχηματισμού συσφαιρωμάτων.
                                 
                              
                                    2.
                                 
                                 
                                    Επιτρέπεται η χρήση σε ζωοτροφές που περιέχουν τα εγκεκριμένα κοκκιδιοστατικά: δικλαζουρίλη, αλοφουγινόνη, ροβενιδίνη, δεκοκινάτη, ναρασίνη/νικαρβαζίνη, νατριούχο λασαλοσίδη, αμμωνιούχο μαδουραμυκίνη, νατριούχο μονενσίνη, ναρασίνη, νατριούχο σαλινομυκίνη και νατριούχο σεμδουραμυκίνη
                                 
                              
                     
                        22.10.2017
                     
                  
      
      
         (1)  Λεπτομερή στοιχεία για τις αναλυτικές μεθόδους είναι διαθέσιμα στην ακόλουθη διεύθυνση του Κοινοτικού Εργαστηρίου Αναφοράς: www.irmm.jrc.be/crl-feed-additives».